ઉપર જે સરવેની વાત કરવામાં આવી તેમાં જણાવાયું છે કે કમ્પ્યુટીંગ સાથે સંકળાયેલી નોકરીઓમાં મહિલાઓની સંખ્યા 1990 માં 35% જેટલી હતી જે આજે ઘટીને 26% થઇ ગઈ છે. સાયન્સ, ટેક્નોલોજી, ઈન્જીનીયરીંગ અને મેથ્સ એટલેકે STEM જોબ્સમાં દિવસેને દિવસે મહિલાઓની સંખ્યા ઘટતી ચાલી છે. અહીં કોઈ લિંગ ભેદને આ સમસ્યા માટે જવાબદાર ગણવામાં નથી આવ્યું પરંતુ એક પ્રકારની પ્રાચીન માન્યતા જેની વાત આપણે આગળ કરી તેને જ આ સમસ્યાનું મૂળ ગણવામાં આવ્યું છે.